Orekhovo-Zujevo  Orekhovo-Zujevo (, ) er en by i den russiske oblast Moskva med  indbyggere, beliggende omkring 78 km øst for Moskva ved floden Kljazma, omkring 10 km fra de nærmeste byer Drezna og Likino-Duljovo.  Den nuværende by blev oprettet i ved sammenlægning af flere landsbyer. Den ældste af disse landsbyer var Sujewo, kendt siden begyndelsen af 1200-tallet, hvor en silkefabrik blev grundlagt i 1797 af forretningsmanden Sawwa Morozov senior. Desuden blev landsbyerne Orekhovo (kendt siden slutningen af 1700-tallet), Nikolskoje og Dubrovka en del af den nye by. Selv årtier før sammenlægningen blev området betragtet som et vigtigt industricenter, ikke mindst takket være oprettelsen af jerbaneforbindelsen Moskva-Vladimir i 1861. Allerede i 1890 var der 17 fabrikker i Orekhovo.  Ved sammenlægningen fik Orekhovo-Zujevo bystatus. 12 år senere blev den administrationscenter for den nydannede rajon af samme navn. I Slaget om Moskva under Anden Verdenskrig var industrivirksomhederne Orekhovo-Zujevo vigtige våbenproducenter, ud over det fandtes der flere militærhospitaler i den forskånede by.  De vigtigste økonomiske sektorer i byen er tekstilindustrien, der går tilbage til 1700-tallet og den nyere kemiske industri. I nærheden af Orekhovo-Zujevo ligger den Transmashholding-ejede maskinfabrik "Demikhovskij masjinostroitelnyj zavod", som en af Ruslands største producenter af passagertog. Desuden er byen et vigtigt jernbaneknudepunkt og skæringspunkt mellem Moskva-Nisjnij Novgorod-linjen og Moskvas store jerbanering. Syd for passagestationen ligger en af de to vigtigste rangerbanegårde på Moskva-jernbanenettet.  Et par kilometer nord for byen løber Volga-motorvejen fra Moskva via Nisjnij Novgorod til Ufa.